**ПРОПОЗИЦИЈЕ Међуопштинске лиге Врбас**

**ЗА ТАКМИЧАРСКУ 2018. ГОДИНУ**

**Међуопштинска лига Врбас** је екипно такмичење организовано по **Бергеровом** **систему**. Такмичење се игра у оквиру редовног система такмичења ШС Војводине, а техничку организацију спроводи ШСВ . Координатор и водитељ лиге је међународни судија Милан Миладинов тел 063 1200145

Лигу сачињава 7 клубова : ..

1-ШК Младост 2 Бачки Петровац Игра се у МЗ Коларова 3 Марчок Павел 062 202080 021 780388 и Медвеђ Михал 021 780 788

2-ШК Кулпин Вида Душан Првомајска 46 2286126 и Коларски Радослав М Тита 43 063 480412

Игра се у Основној школи у центру М Тита 102 065 2286126

3-ШК Селенча Селенча Пецник Павел Масарикова 91 774 215 063 1052509

4 ШК Бач Доже Ђерђа 11 Врањеш Жарко 065 8528558 021 207 1508 игра се у центру Бачка 2

5-ШК Сутјеска 2 Бачко Добро Поље Крунић Будимир 021 723348 706146

Игра се у центру села у шах клубу

6 ШК Гимназијалац Бачка Паланка Војвођанска 17 Дарко Милешевић 063 307353

7.ШК Борац Обровац Краља Петра 38 Радивојков 064 2327371 Матковић Никица 060 0882122

Igra se u MZ Kralja Petra 58 nikica.matkovic@hotmail.com

...Уз назив клуба је унесена углавном и адреса где се мечеви играју, као и особа за контакт. У случају да се меч не игра на наведеној адреси, домаћин је дужан да особи за контакт гостујуће екипе и судији благовремено достави нову адресу где ће се меч играти.

Пошто је извршено извлачење бројева, тиме је аутоматски одређен распоред играња по колима, као и боје фигура у свим мечевима и на свим таблама. У сваком колу првоименована екипа (домаћин) има беле фигуре на непарним таблама. Мечеви се играју према унапред утврђеном распореду, недељом од 10.00 часова. Темпо игре је 90 минута по играчу за првих 30 потеза и 30 минута по играчу до краја партије и игра се по **ФИДЕ правилима шаха**. Члан 10.2 правила игре се не примењује

МОЛ Врбас лига почиње у недељу 13 маја.2018. год. и траје до 23 септембра.2018. године.

**Екипу чини шест такмичара**, а екипа може почети меч само уколико је присутно најмање три играча. У случају да се екипа не појави на мечу, или нема бар половину играча, у року од једног сата од заказаног почетка меча, губи меч без игре.

Састави екипа и редослед по таблама се одређују по слободном избору капитена, независно од титуле, категорије, или рејтинга играча.Нема обавезе да у екипи мора играти омладинац или жена. Сви играчи морају бити регистровани код ШС Војводине, што се доказује исправним и важећим такмичарским књижицама, овереним за 2018. годину.

Пред сваки меч, капитени предају судији 1) писмену пријаву састава екипе, 2) важеће и исправне такмичарске књижице за своје чланове и по потреби 3) другу потребну документацију (нпр. личну карту, ради потврде идентитета ако затреба).

**Пријава састава екипе** мора бити у писаном облику и садржати следеће податке:

1. Назив клуба
2. Назив такмичења и коло на које се састав екипе односи
3. Име и презиме капитена екипе
4. Имена и презимена чланова екипе по редоследу који је одређен слободним избором, независно од титуле, категорије, или рејтинга играча и

**Ако играч почне да игра партију на табли на којој није предвиђен да игра у предатом саставу екипе, губи контумацијом ону партију коју је требао играти по исправном саставу а ова започета се сматра неиграном и на њој се састају они играчи који су и требали да играју.!**

Судија је дужан да држи у тајности примљене саставе екипа све док обе екипе не предају саставе, односно све до истека рока за предају састава.

**Такмичарске књижице:** Такмичарска књижица је исправна и важећа ако садржи све потребне **податке и оверу за 2018 годину**

**Судија не сме дозволити да у екипи игра такмичар који нема исправну и важећу такмичарску књижицу! Свака такмичарска књижица мора имати слику играча коме припада**

У случају да екипа нема бар три исправне и важеће такмичарске књижице, не може почети меч, а ако екипа има бар три исправне и важеће такмичарске књижице, **уз присуство играча чије су то књижице**, може почети меч, али не може почети оне партије играча за које нема такмичарску књижицу, чак иако су ти играчи присутни.

Недостајуће исправне и важеће такмичарске књижице екипа је дужна да поднесе на увид судији најкасније један сат од заказаног почетка меча, у противном:

1. ако недостају **више од три такмичарске књижице**, екипа губи меч без игре, а
2. ако недостаје **три и мање од три такмичарске књижице**, екипа губи контумацијом оне партије играча који немају исправне и важеће такмичарске књижице.

**Кашњење играча на партију** се толерише уколико је оно мање од 60 минута од заказаног почетка меча. Уколико је за играча поднета исправна и важећа такмичарска књижица, а он се не појави у сали за игру по истеку једног сата од времена **заказаног за почетак меча**, тај играч губи партију контумацијом.

**Употреба мобилних телефона је забрањена!** Поседовање мобилног телефона у сали за игру није дозвољено макар он био и искључен и тај прекршај се кажњава губитком партије. Пре почетка меча играчи који имају мобилни телефон код себе даће га судији на чување а у противном ризикују губитак партије.Судија ће до краја меча чувати примљене телефоне. Није предвиђено да судија претреса било кога за време меча али мора реаговати ако уочи прекршај. Прекршилац одмах губи партију резултатом 1:0, или 0:1 (**без звездице ако су оба играча одиграла бар по један потез**). Изузетак је ситуација у којој противник играча који има код себе мобилни телефон, има „голог“ краља или нема материјала за матирање, тада он не може добити партију по овом основу, већ добија само пола поена (резултат ће бити 1/2:0, или 1/2:0, такође без звездице!).Уколико судија не прогласи пораз прекршиоца и наложи да се игра даље, након жалбе оштећеног надлежном органу, прогласиће се пораз прекршиоца, без обзира на резултат постигнут у партији! Против овог судије ће се повести дисциплински поступак.

**Домаћин је дужан да обезбеди** погодну салу и услове за игру (одговарајуће осветљење и температуру у сали, без буке и било каквих других ометања), исправан шаховски инвентар и реквизите (столове, столице, шаховске табле, одговарајуће шаховске фигуре, шаховске сатове и сл.) и обрасце (довољан број формулара за записивање партија играча и три примерка Записника меча које пре почетка меча предаје судији), а гости сносе своје трошкове. Такође, по неписаном правилу, домаћин обезбеђује скромно освежење (нпр. кафа, сок, кисела вода и сл.). **Пушење у сали за игру није дозвољено!**

**У спортском такмичењу може да учествује само спортиста коме је у периоду од 6 месеци пре одржавања спортског такмичења утврђена општа здравствена способност за обављање спортских активности односно делатности.(Правилник о утврђивању здравствене способности спортиста за обављање спортских активности и учествовање на спортским такмичењима члан3 став 1)**

**По завршетку меча, капитени екипа потписују Записник меча!**

**Промена термина (датума) одигравања мечева, као и померање времена почетка меча није дозвољена**, осим ако се екипе не договоре да меч играју унапред. У том случају су обавезни да договор благовремено најаве координатору и делегираном судији. Изузетно, меч се може одложити уз сагласност координатора, уколико најмање два стандардна члана екипе учествују на званичном државном или међународном такмичењу, али не и у последња три кола Лиге. Пре почетка последњег кола морају бити одиграни и завршени сви мечеви претходних кола. **Последње коло се мора играти у истом дану и сви мечеви морају почети у исто време**.

**Коначни пласман** се одређује на основу освојених меч бодова (победа у мечу доноси екипи **3 бода**, нерешен резултат **1 бод** и пораз **0 бодова**):

1. Победник је она екипа која сакупи **највише меч бодова**. У случају да две или више екипа имају исти број меч бодова одлучује
2. **збир освојених поена** појединих екипа, тако да предност има екипа која има више освојених поена, затим
3. **бољи међусобни резултат** екипа које деле место и на крају
4. **успех према Сонеборн систему** (примењен на меч бодове).
5. Уколико је све исто одлучује **накнадно одигран меч**, или мечеви екипа које деле критично место, а ако се и тада не може одредити победник,
6. одлучује **жреб**

**Победник лиге МОЛ Врбас стиче право играња квалификација (плеј оф) са победницима Новосадске лиге и Шајкашке лиге за пласман у Јужнобачку лигу . У Јужнобачку лигу се квалификују две боље пласиране екипе из ових квалификација. Датум и распоред играња квалификација одредиће такмичарска комисија ШСВ.Напомена уколико се споје Новосадска и Шајкашка лига за 2018 год онда нема квалификација и првак ове лиге се директно квалификује у Јужнобачку лигу.**

Из лиге МОЛ Врбас не испада ниједна екипа.

Уколико нека екипа иступи из такмичења, а одиграла је мање од половине мечева, искључује се са такмичења, а њени дотадашњи резултати се поништавају.

Уколико је екипа одиграла половину или више мечева, тада преостале мечеве губи службеним резултатом са 0 бодова и 0 поена (рачунајући и меч у коме је контумацирана) према Правилнику ШС Војводине, а противници добијају:

1. 3 меч бода и највећи број поена са којим је та екипа изгубила у неком мечу током такмичења, а ако та екипа није изгубила ниједан меч у току такмичења онда,
2. 3 меч бода и 3,5 поена, односно резултат ће бити 3,5:0.

Екипа која неоправдано иступи биће кажњена према Правилнику ШС Војводине.

**Све евентуалне примедбе, као и најаву жалбе, капитени су дужни да унесу у Записник меча.**

Жалба на одлуку судије подноси се у писменој форми Координатору- водитељу лиге, најкасније 48 сати по насталом спору, уз уплату таксе од 1.500,00 динара на жиро рачун ШСВојводине 340-1945-12. У случају позитивног решења жалбе такса се враћа, а у супротном таксу задржава ШСВојводине.

Сви подаци у вези с лигом (резултати мечева, појединачни резултати, стање на табели, итд.) биће доступни на сајту ШСВ [www.vojvodinachess.net](http://www.vojvodinachess.net) и на сајту [www.chessnovisad.in.rs](http://www.chessnovisad.in.rs)

Судије делегира координатор лиге . Домаћин је дужан да судији исплати путне трошкове (цена карте за аутобус) и судијску таксу од 1000,00 динара нето. Уколико делегирани судија не дође на меч, домаћин ће, у договору са гостима, одредити другог судију на лицу места.

Судија је дужан да Записник меча достави лично или поштом у ШСВојводине Нови Сад Масарикова 25 следећег дана након одигравања меча, а најкасније сутрадан.

Резултат меча судија је дужан да јави координатору одмах по завршетку меча телефоном на број 063 120 01 45. Уколико је меч одигран без судије онда је капитен домаће екипе обавезан да јави резултат одмах после меча координатору лиге Милану Миладинову на тел 063 120 0145 и да издиктира саставе екипа са резултатима или да пошаље те податке преко интернета

Котизација за учешће у МОЛ Врбас лиги износи 3.000,00 динара. Уплату извршити на рачун ШС Војводине број **340-1945-12**, .Екипа која не уплати котизацију не може наступити у лиги.

. Све што није обухваћено овим Пропозицијама решаваће се у складу са важећим правилима игре ФИДЕ и правилницима ШС Србије и ШС Војводине.

Шаховски Савез Војводине

1 коло игра се 13 маја у 10 часова

2 коло игра се 20 маја у 10 час

3 коло игра се 27 маја у 10 час

4 коло игра се 03 јуна у 10 час

5 коло игра се 09 септембра у 10 час

6 коло игра се 16 септембра у 10 час

7 коло игра се 23 септембра у 10 час